Københavnsk plejehjem ramt af coronasmitte - politikensundhed.dk
Københavnsk plejehjem ramt af coronasmitte
En medarbejder på plejecentret Egebo er testet positiv for covid-19.
Nyheder 27. jul. 2020 kl. 10.53
http://politikensundhed.dk/7869303
En ansat på Plejecentret Egebo i Brønshøj er blevet testet positivt for covid-19. Det skriver Tv2 Lorry.
»Der er pt. 1 medarbejder på plejehjemmet Egebo, der er testet positiv for covid-19,« skriver Sundheds- og Omsorgsforvaltningen på Københavns Rådhus i en mail til TV 2 Lorry.
Tidligere på ugen blev der desuden konstateret smitte på Klostergårdens Plejehjem på Østerbro, hvor fire beboere og to ansatte var smittet med coronavirus.
Dog oplyser Københavns Kommune til Politiken Sundhed, at de fire beboere nu er raskmeldte igen.
Smitteudbruddene kommer efter en periode på to uger uden smitte på de københavnske plejehjem, skriver TV2 Lorry.